
MARTFŰ VÁROS  POLGÁRMESTERÉTŐL

J E L E N T É S
a lejárt határidejű határozatok végrehajtásáról

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

Martfű Város Önkormányzata Képviselő-testületének

152/2013.(IX.26.) Ö. határozata

Városunk foglalkoztatási helyzetéről, a munkanélküliek ellátásáról és a közfoglalkoztatás szervezéséről szóló tájékoztatóhoz kapcsolódó feladatokról

Martfű Város Önkormányzatának Képviselő-testülete megtárgyalta és elfogadja a városunk foglalkoztatási helyzetéről, a munkanélküliek ellátásáról és a közfoglalkoztatás szervezéséről szóló tájékoztatót, az ahhoz kapcsolódó feladatokról szóló előterjesztést és az alábbi határozatot hozza:

1. A Munkaügyi Központ Szolnoki Kirendeltség és Szolgáltató Központtal együttműködve a továbbiakban is folyamatosan szükséges a közfoglalkoztatás szervezése a tartós munkanélküliek foglalkoztatásához, az önkormányzati intézmények feladatellátásának biztosításához.

Határidő: folyamatos

Felelős: Dr. Kiss Edit polgármester

2. A Képviselő-testületet a határozat végrehajtásáról és a munkanélküliség helyzetének alakulásáról tájékoztatni kell.                                                     

Határidő: 2014. szeptember 30.

Felelős: Dr. Kiss Edit polgármester

3. A továbbiakban is támogatni szükséges a működő helyi vállalkozások erősítését, elő kell segíteni a megfelelő információik átadásával a pályázati lehetőségeik kihasználását.

Határidő: folyamatos

Felelős: Dr. Kiss Edit polgármester

4. A szociális ellátórendszer várható átalakítására való tekintettel az Egészségügyi, Foglalkoztatási és Szociális Bizottság előzetesen tekintse át és terjessze a Képviselő-testület elé a foglalkoztatás – különös tekintettel az egészségkárosodottak, pályakezdő fiatalok – helyzetét. 

Ennek alapján kerüljön sor az aktuális helyzetet kezelő javaslatok kidolgozására. 

Határidő: 2014. március 31.

Felelős: Gonda Istvánné bizottsági elnök

5. A 140/2012. (IX.26.) Kt. határozatot a Képviselő-testület a határozati javaslat elfogadásával egyidejűleg hatályon kívül helyezi.
Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Dr. Kiss Edit polgármester
4. Egészségügyi, Foglalkoztatási és Szociális Bizottság elnöke
Végrehajtás: 
A szociális ellátórendszerben jelentősebb változás nem következett be. A jogszabályi változások sem számottevőek. 

Fentiek alapján az Egészségügyi, Foglalkoztatási és Szociális Bizottság nem tartja most indokoltnak a foglalkoztatás – különös tekintettel az egészségkárosodottak, pályakezdő fiatalok – helyzetének áttekintését, javasolja a Képviselő-testületnek, hogy 2014. szeptember hónapban erre térjen vissza. 
Martfű Város Önkormányzat Képviselő-testületének

93/2012.(VI.28.) Ö. határozata

az önkormányzat ifjúságpolitikai koncepciójának felülvizsgálatáról

Martfű város Önkormányzatának Képviselő-testülete megtárgyalta és elfogadja a határozat mellékletét képező felülvizsgált, s a jelenlegi helyzetnek megfelelően aktualizált Ifjúságpolitikai Koncepciót.

1. A Képviselő-testület fenntartja az Ifjúságpolitikai Koncepciójában megfogalmazott feladatokat, melynek időarányos végrehajtását 2013. október 30-áig a Képviselő-testület áttekinti. 

Felelős: Oktatási, Művelődési, Sport, Civil és Egyházi Kapcsolatok Bizottságának Elnöke

Határidő: 2013. október 30.

2. A rendelkezésre álló anyagi kereteken belül meg kell keresni a lehetőségét egy ifjúsági referens alkalmazásának.

Felelős: Oktatási, Művelődési, Sport, Civil és Egyházi Kapcsolatok Bizottságának Elnöke

Határidő: folyamatos

3. Az ifjúságpolitikai koncepcióban foglaltak végrehajtásáról a továbbiakban is rendszeresen tájékoztatni szükséges a Képviselő-testületet.

Felelős: Dr. Kiss Edit-polgármester

Határidő: folyamatos
Erről értesülnek:

1. Jász- Nagykun Szolnok Megyei Kormányhivatal, Szolnok,

2. Valamennyi Képviselő, Helyben,

3. Dr. Kiss Edit, polgármester, Helyben,

4. Oktatási, Művelődési, Sport, Civil és Egyházi Kapcsolatok Bizottságának Elnöke.

Martfű Város Önkormányzat Képviselő-testülete

216/2013.(XII.5.) Ö. határozata 

a lejárt határidejű határozatról  

Martfű Város Önkormányzatának Képviselő-testülete az önkormányzat ifjúságpolitikai koncepciójának felülvizsgálatáról szóló 93/2012.(VI.28.) Ö. határozata 1. pontban meghatározott feladat végrehajtására vonatkozóan határidő hosszabbítást engedélyez 2014. március 31-ig, és a határozatot továbbra is érvényben tartja.
Végrehajtás:

Martfű Város Önkormányzata Képviselő-testülete a 23/2014. (II.27.) Ö. határozatával, az önkormányzat ifjúságpolitikai koncepciójának felülvizsgálatáról szóló előterjesztést elfogadta, és ezen határozat mellékletét képező felülvizsgált, s a jelenlegi helyzetnek megfelelően aktualizált Ifjúságpolitikai Koncepciót elfogadta. A Képviselő-testület fenntartja az Ifjúságpolitikai Koncepciójában megfogalmazott feladatokat, melynek időarányos végrehajtását 2015. március 31-ig áttekinti. Felelősként: Oktatási, Művelődési, Sport, Civil és Egyházi Kapcsolatok Bizottságának 
 Elnökét jelölte meg, 2015. március 31-i határidővel.

Martfű Város Önkormányzata Képviselő-testületének

18/2014.(II.27.) Ö. határozata

az önkormányzati bérleményekben felhalmozódott  adósságok kezeléséről

Martfű Város Önkormányzatának Képviselő-testülete megtárgyalta az Egészségügyi, Foglalkoztatási és Szociális bizottság javaslatát az önkormányzati bérleményekben felhalmozódott adósságok kezelésének lehetőségeiről, mely alapján a következő határozatot hozza:

A Képviselő-testület Egészségügyi, Foglalkoztatási és Szociális bizottsága, a Gyermekjóléti és Szociális Szolgáltató Központ, valamint a Polgármesteri Hivatal Művelődési és Szociális Irodája minden hátralékkal rendelkező bérlő élethelyzetének, jövedelmi és vagyoni körülményeinek, a hátralék nagyságának figyelembe vételével a hatályos jogszabályok alapján egyedileg dolgozza ki azt a megoldást jelentő lehetőséget, mely a hátralék legrövidebb időn belüli megfizetését, és további hátralékok felhalmozódásának megakadályozását eredményezi, az alábbi feladatok végrehajtásával:

1.) Azoknak a hátralékos bérlőknek az adósságkezelési szolgáltatásba való bevonása, akik jelenleg nem igényelték (vagy eddig nem igényelhették) meg ezt az ellátási formát, mellyel az adósságuk 400 ezer forintig bevonható.

Felelős: GYSZSZK vezetője

Határidő: azonnal, folyamatos

2.) Azoknak a hátralékos bérlőknek a lakásfenntartási támogatás megállapítása, akik még nem igényelték meg ezt a támogatási formát. A megállapított támogatás összegének a lakbértartozásba történő utalásával biztosított lenne a tartozás folyamatos csökkenése a lakásfenntartási támogatás összegének erejéig. 

Felelős: Martfűi Polgármesteri Hivatal Művelődési és Szociális Iroda vezetője

Határidő: azonnal, folyamatos

3.) Azoknak a hátralékos bérlőknek, akiknek nincsen jövedelme és adott helyzetben nem vonható be a közfoglalkoztatásba, meg kell vizsgálni az önkéntes munkavállalás és juttatások lehetőségét. 

Az önkéntes munka keretében elsősorban olyan feladatokat kapna a munkavállaló, amely a tágabb lakókörnyezet – bérlemények környéke, játszótér – rendben tartását is magában foglalja. 
Felelős: aljegyző

Határidő: azonnal, folyamatos

4.) Azok a hátralékos bérlők, akik a Martfűi Városfejlesztési Nonprofit Kft-vel kötött megállapodás alapján rendszeresen (legalább hat hónapja) törlesztik tartozásukat, önkormányzati segély formájában a szociális rendeletünkben meghatározott ideig folyamatos támogatást, segélyt kaphat. 

Felelős: Martfűi Polgármesteri Hivatal Művelődési és Szociális Iroda vezetője

Határidő: azonnal, folyamatos

5.) Az önkormányzati bérleményekből a garzon és a szobabérlők házában lakóknál nem lehet érvényesíteni a szolgáltatásoknál meghatározott rezsicsökkentést, mert a központi mérés miatt nem lakossági fogyasztónak minősülnek. Ennek a plusz tehernek a kompenzálására támogatási formát kell kidolgozni a garzonban és szobabérlők házában élőkre, ha szükséges önkormányzati rendeletet kell alkotni. 

Felelős: Martfűi Polgármesteri Hivatal Művelődési és Szociális Iroda vezetője, a jegyző és a Martfűi Városfejlesztési Nonprofit Kft. ügyvezetője

Határidő: 2014. március 31.

6.) Azoknak a hátralékos bérlőknek, akik nem együttműködőek a hátralék rendezésében és a fent felsorolt lehetőségekkel sem élnek, fel kell mondani a bérleti jogviszonyát, és el kell indítani a tartozás behajtását. 

Felelős: Martfűi Városfejlesztési Nonprofit Kft. ügyvezetője

Határidő: 2014. április 30.

7.) A már kiköltözött és hátralékot hagyott volt bérlők tartozás behajtásának lehetőségét meg kell vizsgálni, és a végrehajtást meg kell indítani.  

Felelős: Martfűi Városfejlesztési Nonprofit Kft. ügyvezetője

Határidő: 2014. március 31.

8.) A megtett intézkedésekről, és azok eredményéről a Képviselő-testületet tájékoztatni kell.

Felelős: Egészségügyi, Foglalkoztatási és Szociális bizottsága

Határidő: 2014. június 30. ezt követően a Martfűi Városfejlesztési Nonprofit Kft. költségvetésének elfogadásakor

Erről értesülnek:

1. Valamennyi képviselő helyben 

2. JNSZ Megyei Kormányhivatal

3. Martfűi Városfejlesztési Nonprofit Kft.

4. GYSZSZK vezetője

5. Martfű Város jegyzője

6. Martfűi Polgármesteri Hivatal Művelődési és Szociális Iroda vezetője

7. a bizottság tagjai

Végrehajtás:
Martfű Város Önkormányzatának Képviselő-testülete 2014. február 27-i testületi ülésén megtárgyalta az Egészségügyi, Foglalkoztatási és Szociális bizottság javaslatát az önkormányzati bérleményekben felhalmozódott adósságok kezelésének lehetőségeiről és a 18/2014.(II.27.) számú határozatában döntött a szükséges intézkedések megtételéről.

Az intézkedések közül az alábbiak határideje 2014. március 31. lejárt:

Az önkormányzati bérleményekből a garzon és a szobabérlők házában lakóknál nem lehet érvényesíteni a szolgáltatásoknál meghatározott rezsicsökkentést, mert a központi mérés miatt nem lakossági fogyasztónak minősülnek. Ennek a plusz tehernek a kompenzálására támogatási formát kell kidolgozni a garzonban és szobabérlők házában élőkre, ha szükséges önkormányzati rendeletet kell alkotni. 

Felelős: Martfűi Polgármesteri Hivatal Művelődési és Szociális Iroda vezetője, a jegyző és a Martfűi Városfejlesztési Nonprofit Kft. ügyvezetője

Határidő: 2014. március 31.

A rezsicsökkentés támogatásának jogszabályi hátterét megvizsgáltuk. Elkészült az érvényesítés lehetőségének terve. Jelenleg nincs pénzügyi forrás a visszamenőleges rezsicsökkentésre. Meg kell vizsgálni a pénzeszközök átcsoportosításának lehetőségét.

A már kiköltözött és hátralékot hagyott volt bérlők tartozás behajtásának lehetőségét meg kell vizsgálni, és a végrehajtást meg kell indítani.  

Felelős: Martfűi Városfejlesztési Nonprofit Kft. ügyvezetője

Határidő: 2014. március 31.

Négy nagy tartozónak kiküldte a Kft. a fizetési felszólítást. Egy esetben át is vette a volt bérlő a levelet, két levél nem elégséges cím jelzéssel visszaérkezett, egy levél kézbesítése folyamatban van. Egy kiköltözött bérlő hollétéről nincs informáci. A volt bérlők jelenlegi címének pontosítása, felkutatása folyamatban van. Megvizsgálta a Kft. hogy mely tartozó esetében lehet eredményes a végrehajtás.

Az intézkedések közül az alábbi határideje 2014. április 30. lejárt:

Azoknak a hátralékos bérlőknek, akik nem együttműködőek a hátralék rendezésében és a fent felsorolt lehetőségekkel sem élnek, fel kell mondani a bérleti jogviszonyát, és el kell indítani a tartozás behajtását. 

Felelős: Martfűi Városfejlesztési Nonprofit Kft. ügyvezetője

Határidő: 2014. április 30.

A hátralékos bérlők tájékoztatást kaptak a Martfűi Városfejlesztési Nonprofit Kft-től is az önkormányzat intézkedési tervéről. A tájékoztatóban felhívta a Kft a tartozással rendelkező bérlők figyelné,  hogy legkésőbb április 30-ig meg kell kezdeni valamilyen formában az együttműködést az adósságuk kezelésére, ellenkező esetben a bérleti jogviszony felmondásra kerül. Egy bérlővel szemben már élt a Kft a felmondással, ugyanis a bérlő az általa vállalt adósságkezelés feltételeit nem teljesítette. Két kiköltözött bérlő vállalta a tartozás adósságkezelésbe való bevonását. 

Megvizsgálta a Kft, hogy mely tartozók esetében lehet eredményes a tartozás behajtása

Tájékoztatom a képviselő-testületet, hogy a határozatban folyamatos határidővel megjelölt  intézkedések milyen mértékben valósultak meg:  

Azoknak a hátralékos bérlőknek az adósságkezelési szolgáltatásba való bevonása, akik jelenleg nem igényelték (vagy eddig nem igényelhették) meg ezt az ellátási formát, mellyel az adósságuk 400 ezer forintig bevonható.

Felelős: GYSZSZK vezetője

Határidő: azonnal, folyamatos

A tartozással rendelkező bérlők közül 9 fő már 2014. február 27-ét megelőzően adósságkezelési szolgáltatásban részesült. A felhívást tartalmazó értesítések kézhezvételét követően 15 fő kereste fel a családsegítő szolgálatot az adósságkezelési szolgáltatásba bevonás lehetőségének vizsgálatát kérve, közülük 7 fő együttműködési megállapodást is vállalt.
2.) Azoknak a hátralékos bérlőknek a lakásfenntartási támogatás megállapítása, akik még nem igényelték meg ezt a támogatási formát. A megállapított támogatás összegének a lakbértartozásba történő utalásával biztosított lenne a tartozás folyamatos csökkenése a lakásfenntartási támogatás összegének erejéig. 

Felelős: Martfűi Polgármesteri Hivatal Művelődési és Szociális Iroda vezetője

Határidő: azonnal, folyamatos

A felhívást tartalmazó értesítések kiküldését követően lakásfenntartási támogatás igénylése iránti kérelmet adott be  13 tartozó és 2014. márciustól megállapításra került 13 fő tartozó bérlőnek a támogatás, amelyek  az aktuális lakbérbe utalással kerülnek érvényesítésre. További 3 személy kérelem nyomtatványa még nem érkezett be a hivatalhoz.

3.) Azoknak a hátralékos bérlőknek, akiknek nincsen jövedelme és adott helyzetben nem vonható be a közfoglalkoztatásba, meg kell vizsgálni az önkéntes munkavállalás és juttatások lehetőségét. 

Az önkéntes munka keretében elsősorban olyan feladatokat kapna a munkavállaló, amely a tágabb lakókörnyezet – bérlemények környéke, játszótér – rendben tartását is magában foglalja. 
Felelős: aljegyző

Határidő: azonnal, folyamatos

Jelenleg nincs olyan hátralékos bérlő aki nem rendelkezik jövedelemmel és alkalmas az önkéntes munkára.

4.) Azok a hátralékos bérlők, akik a Martfűi Városfejlesztési Nonprofit Kft-vel kötött megállapodás alapján rendszeresen (legalább hat hónapja) törlesztik tartozásukat, önkormányzati segély formájában a szociális rendeletünkben meghatározott ideig folyamatos támogatást, segélyt kaphat. 

Felelős: Martfűi Polgármesteri Hivatal Művelődési és Szociális Iroda vezetője

Határidő: azonnal, folyamatos

A Nonprofit Kft. minden hónap 20-áig megküldi a nyilvántartást a tartozásokról amely alapján nyomon lehet követni a befizetéseket. A kimutatás szerinti a tartozók hat hónapi folyamatos fizetés után önkormányzati segélyben részesíthetők.

Martfű Város Önkormányzata Képviselő-testületének

20/2014.(II.27.) Ö. határozata

a sportszervezetek 2013. évi támogatásának elszámolásáról

Az Önkormányzat 94/2012.(IV.28.) Ö. határozattal elfogadott Testnevelési és Sportkoncepciója alapján a Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága a 2013 évre nyújtott sport támogatások elszámolását ellenőrizte, és az alábbi megállapításokat teszi:

· Martfűi Úszó és Triatlon Klub 2 040 000.-Ft támogatással elszámolt, 310 000.-Ft összeget a 2014. évre tartalékba helyezett.

· Martfűi Kézilabda Közhasznú Egyesület 2 500 000.-Ft támogatással elszámolt.

· Martfűi Postagalamb Egyesület 100 000.-Ft támogatással elszámolt.

· Martfűi Városi Sportegyesület 3 000 000.-Ft támogatással elszámolt.

· VICTORY Martfűi Kyokushin Karate Klub 2 500 000.-Ft támogatással elszámolt.

· Martfűi Labdarugó Sportegyesület 3 400 000.- támogatásból 2 002 162 Ft támogatással számolt el.  A támogatással nem számoltak el, hiánypótlásra kötelezettek.

A Martfűi Labdarugó Egyesület 2013. évi Önkormányzati támogatásának elszámolására Martfű Város Önkormányzata Képviselő-testülete az alábbi feladatokat határozza meg:

1.) Martfűi Labdarugó Egyesületet fel kell szólítani hiánypótlásra

       Határidő: 2014. március 4.
Felelős:  Kontra Lajos irodavezető

2.) Az Oktatási, Művelődési, Sport Civil és Egyházi Kapcsolatok Bizottsága, valamint a Pénzügyi, Ügyrendi és Városfejlesztési Bizottság közös ülésen tárgyalja meg a Martfűi Labdarugó Egyesület vezetőivel az elszámolás hiányosságainak okát, melyet írásban rögzíteni kell. A megállapításokról a Képviselő-testületet tájékoztatni kell. 
      Határidő: a Képviselő-testület következő soros ülése


  Felelős: Oktatási, Művelődési, Sport, Civil és Egyházi Kapcsolatok Bizottság Elnöke



   Pénzügyi Ügyrendi és Városfejlesztési Bizottság Elnöke
Erről értesülnek:

1. Valamennyi képviselő helyben

2. Sportszervezetek

3. Martfűi Pénzügyi és Adóügyi Iroda

4. Jász-Nagykun-Szolnok Megyei Kormányhivatal Szolnok
Végrehajtás: 
A Martfűi Labdarugó Egyesületet - a határozatban foglalt határidő betartásával - hiánypótlásra szólította fel a Pénzügyi Adóügyi Iroda. Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága valamint az Oktatási, Művelődési, Sport, Civil és Egyházi Kapcsolatok Bizottsága 2014. március 20-án együttes ülésen a Martfűi Labdarugó Sportegyesület 2013. évi Önkormányzati támogatásának elszámolásáról szóló előterjesztést megtárgyalta, elfogadta, és a képviselő-testületnek elfogadásra javasolta. Martfű Város Önkormányzata Képviselő-testülete a 49/2014.(IV.08.) Ö. határozatával a Martfűi Labdarúgó Egyesület 2013. évi önkormányzati támogatásának elszámolásáról szóló előterjesztést elfogadta, és a 2014. évi önkormányzati támogatásra vonatkozóan – az önkormányzat 2014. évi költségvetésében elfogadott támogatási összegre – a szerződést megkötötte.

Martfű Város Önkormányzata Képviselő-testületének

142/2013.(VIII.29.) Ö határozata

Hulladékgazdálkodási közszolgáltatással kapcsolatos törvényességi felhívás megtárgyalásáról

Martfű Város Önkormányzatának Képviselő-testülete 2013. augusztus 29-i rendkívüli ülésén érdemben megtárgyalta a Jász-Nagykun-Szolnok Megyei Kormányhivatal „Martfű hulladékszállítási közszolgáltatási szerződéssel kapcsolatos törvényességi felhívás” tárgyú JNB/06/00629/2013. számú törvényességi felhívását és a következő határozatot hozta:

1. A Képviselő-testület nem ért egyet azzal, hogy mulasztásban megnyilvánuló jogsértés volna megállapítható a terhére amiatt, hogy 2013. július 24-én megszűnt az addig érvényes hulladékgazdálkodási közszolgáltatási szerződés és új szerződés nem jött létre más közszolgáltatásra feljogosított szervezettel.

2. A Képviselő-testület 2013. szeptember 15-ig nem tud eleget tenni feladat ellátási kötelezettségének, tekintettel a hulladékgazdálkodási engedélyezési eljárás jogszabályokban rögzített ügyintézési határidőire. 

3. A Képviselő-testület kötelezi magát, hogy a lehetséges legrövidebb időn belül, de legfeljebb a Jász-Nagykun-Szolnok Megyei Katasztrófavédelmi Igazgatóság 463-20/2013/HAT. számú határozatában foglalt határidőig, 2014. április 30-ig kialakítja a Martfűi Városfejlesztési, Ingatlankezelői és Hulladékgazdálkodási Nonprofit Kft-nél a hulladékgazdálkodási közszolgáltatási engedély megszervezésének törvényes feltételeit és a közszolgáltatásra szerződést köt. 

Erről értesülnek: 

1. Jász-Nagykun-Szolnok Megyei Kormányhivatal Szolnok

2. Valamennyi képviselő helyben

Végrehajtás: 
Martfűi Városfejlesztési, Ingatlankezelői és Hulladékgazdálkodási Nonprofit Kft-nél a hulladékgazdálkodási közszolgáltatási engedélyek megérkeztek. A közszolgáltatásra szerződést kötött az önkormányzat a Martfűi Városfejlesztési, Ingatlankezelői és Hulladékgazdálkodási Nonprofit Kft-vel 2014. április 9-én.
Martfű Város Önkormányzata Képviselő-testületének 

46/2014. (III. 25.) Ö. határozata

a „Nők 40 év szolgálati jogviszonya megszerzésének elősegítése” program keretében nyújtott bérköltség támogatás elnyerésére benyújtandó pályázatról

Martfű Város Önkormányzatának Képviselő-testülete megtárgyalta és elfogadja a „Nők 40 év szolgálati jogviszonya megszerzésének elősegítése” program keretében nyújtott bérköltség támogatás elnyerésére benyújtandó pályázatról szóló előterjesztést és az alábbi határozatot hozza:

Martfű Város Önkormányzatának Képviselő-testülete felhatalmazza a Polgármestert, hogy Martfű Város Önkormányzata nevében 1 fő 10 hónapos foglalkoztatására pályázatot nyújtson be a „Nők 40 év szolgálati jogviszonya megszerzésének elősegítése” program keretében a szakmai minimálbérhez kapcsolódó bérköltség támogatás elnyerésére, egyben kötelezettséget vállal a programba bevont munkanélkülinek további 2 hónap saját költségvetés terhére történő foglalkoztatására.

Határidő: 2014. április 30.

Felelős: Polgármester

Erről értesülnek:

1./ J.N.Szolnok Megyei Kormányhivatal, Szolnok,

2./ Valamennyi Képviselő, Helyben,

3./ Irattár.

Végrehajtás: 

A pályázatot benyújtottuk, melyet a Munkaügyi Központ elfogadott. A foglalkoztatás megkezdődött.
Határozati javaslat:
Martfű Város Önkormányzat Képviselő-testülete

…………./2014.(…….)Ö. határozata 

a lejárt határidejű határozatról  

Martfű Város Önkormányzatának Képviselő-testülete a Városunk foglalkoztatási helyzetéről, a munkanélküliek ellátásáról és a közfoglalkoztatás szervezéséről szóló tájékoztatóhoz kapcsolódó feladatokról szóló 152/2013.(IX.26.) Ö. határozatában megfogalmazott feladatok végrehajtására vonatkozóan határidő hosszabbítást engedélyez 2014. szeptember 30-ig, és a határozatot továbbra is érvényben tartja, az önkormányzati bérleményekben felhalmozódott adósságok kezeléséről szóló 18/2014.(II.27.) Ö. határozatát továbbra is érvényben tartja. 
Martfű Város Önkormányzatának Képviselő-testülete az önkormányzat ifjúságpolitikai koncepciójának felülvizsgálatáról szóló 93/2012.(VI.28.) Ö. határozatát, a sportszervezetek 2013. évi támogatásának elszámolásáról szóló 20/2014.(II.27.) Ö. határozatát, a Hulladékgazdálkodási közszolgáltatással kapcsolatos törvényességi felhívás megtárgyalásáról szóló 142/2013.(VIII.29.) Ö határozatát, a „Nők 40 év szolgálati jogviszonya megszerzésének elősegítése” program keretében nyújtott bérköltség támogatás elnyerésére benyújtandó pályázatról szóló 46/2014. (III. 25.) Ö. határozatát hatályon kívül helyezi.
Erről értesülnek: 

1.Képviselő-testület Tagjai

2. Jász-Nagykun-Szolnok Megyei Kormányhivatal, Szolnok 

Martfű, 2014. április 15.

dr. Kiss Edit 







polgármester 

Készítette: Körmendi Andrásné
Látta: Szász Éva
           jegyző

